Opis teme:

Sport predstavlja jednu od najznačajnijih aktivnosti za svaku državu. Njegovo prisustvo i zdrav razvoj utiče na brojne karakteristike i prednosti društva u kome je sport zastupljen, pa se zato sport u gotovo svim državama smatra kao aktivnost od društveno-korisnog značaja. Kao takav, sport kao djelatnost veoma je važan za svaku državu, a danas gotovo da i nema države u kojoj nema sporta. Posebna pažnja se pridodaje trenutno najpopularnijoj sportskoj grani, nogometu. Svaka iole razvijenija država ili država u kojoj vanjske prilike to dozvoljaju, ima organizirano nogometno prvenstvo.

Ogranizacija nogometnog prvenstva jedne države je veoma zahtjevan posao s obzirom da se sport u svim svojim oblicima, pa tako i kao nogomet, smatra društveno-korisnom aktivnošću za državu, što je već pomenuto. Kao takav, potrebno je uložiti velike napore kako bi sportska takmičenja u državi bila regularno održana. Ovaj softver ima za cilj da pruži podršku za organizaciju i održavanje regularnosti nogometnog prvenstva jednog nogometnog saveza. Problem registracije timova u prvenstvu bio bi mnogo pojednostavljen korištenjem ovog softvera s obzirom da bi njegovi korisnici, tj uposlenici saveza, imali jednostavan i jasan pregled svih timova koji učestvuju u takmičenjima. Registracija timova bi bila lakša i efikasnija upravo iz razloga što bi savez nakon što primi potrebna dokumenta za učešće jednog tima, njegovu ispravnu registraciju i licencu mogao odobriti putem ovog sistema za podršku. Osim registracije timova, registracija i validnost registracija igrača unutar klubova, koji se takmiče pod pokroviteljstvom nogometnog saveza mora biti ispravno. Pomoću ovog softvera omogučila bi se brža registracija igrača i evidentiranje igrača u savezu, a sve u svrhu toga da pojedini timovi ne bi bili oštećeni i bili lišeni usluga vlastitih igrača radi organizacionih problema, a za koje klubovi često okrivljuju sam savez. Klubovi bi svu potrebnu dokumentaciju dostavili na adresu saveza, a zatim pomoću softvera signalizirali savezu da je potrebna dokumentacija dostavljena, kako bi isti u što kraćem vremenskom intervalu moglao da završi poslove koji su u njegovoj nadležnosti, a tiču se registracije igrača.

Nisu samo organizacioni poslovi(pomenute registracije) zadatak nogometnog saveza jedne države, on mora da obezbijedi ispravno kreiranje rasporeda, zatim da vodi brigu da su susreti u pojedinom kolu prvenstva odigrani, te njihove rezultate trajno bilježiti. Također, osim kreiranja rasporeda utakmica, zadatak saveza je da kreira ispravan redoslijed timova u prvenstvenoj tablici, a sve prema postigutim uspjesima istih. Nogometno prvenstvo je regularno samo ukoliko se poštuju pravila propisana FIFA-inim standardima o organizacionim pravilima, ali poseban naglasak, s obzirom da je u posljednje vrijeme nerijetko bilo propusta u tom području, se stavlja na kažnjene odnosno suspendirane igrače od strane saveza ili čak od strane klubova radi kršenja disciplinskih propisa u klubu.

Iz pobrojanih razloga projekat pod nazivom “Softver za nogometni savez” ima zadatak da obezbijedi efikasnu i jednostavnu podršku za organiziranje nogometnog prvenstva jednog saveza, kao i jednostavnije održavanje regularnosti nogometnog prvenstva tokom njegovog trajanja. Osim osnovnih funkcionalnosti i namjena softvera, ostavljena je mogućnost određenih poboljšanja i unapređenja koje bi bile izvedene na zahtjev korisnika, a sve prema potrebama organiziranja i pravila koja poštivaju pojedini nogometni savezi.